Diari Oficial de la Generalitat Valenciana


Sumari del DOGV 4193, del 19-02-2002 (2002/1570)

Informació pública de la suspensió de llicències a l'àmbit delimitat per l'alternativa tècnica de programa d'actuació integrada presentat per Inmuebles Soler, SL, per al desenvolupament de la unitat d'execució carrer Riu Segre, Joan XXIII i Pedro Cabanes, de València.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4193

Data del DOGV
:   19-02-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/1570


Organisme emissor
:   Ajuntament de València

Tipus de document
:   Anunci

Informació pública de la suspensió de llicències a l'àmbit delimitat per l'alternativa tècnica de programa d'actuació integrada presentat per Inmuebles Soler, SL, per al desenvolupament de la unitat d'execució carrer Riu Segre, Joan XXIII i Pedro Cabanes, de València. [2002/A1570]
  
La Comissió de Govern, en la sessió d'1 de febrer de 2002, va adoptar l'acord següent:
  
«Vist l'informe del Servei de Planejament i amb el dictamen de la Comissió Informativa d'Urbanisme, s'acorda:
  
1. Quedar assabentats de la presentació del programa d'actuació integrada presentat per la senyora Rosa María Soler Granero, en representació de la mercantil Inmuebles Soler, SL, per al desenvolupament de la unitat d'execució a l'àmbit delimitat pels carrers Riu Segre, Joan XXIII i Pedro Cabanes de València, així com del seu sotmetiment a informació pública.
  
2. Suspendre, de conformitat amb el que estableix l'article 57 de la Llei Reguladora de l'Activitat Urbanística (LRAU) i 152 i següents del Reglament de Planejament, les llicències de parcel·lació de terrenys, edificació i enderroc, per a la totalitat de l'àmbit delimitat per l'alternativa tècnica de programa d'actuació integrada presentat per la senyora Rosa María Soler Granero, en representació de la mercantil Inmuebles Soler, SL, per al desenvolupament de la unitat d'execució carrer del Riu Segre, Joan XXIII i Pedro Cabanes de València, continuant la tramitació dels programes d'actuació aïllada que se segueixen en l'expedient 18/2000 i en l'expedient 6/2001 del Servei de Gestió Urbanística.
  
3. Aprovar expressament la interrupció dels expedients en tràmit relatius a les sol·licituds de llicències urbanístiques que es detallen a continuació, com de qualsevol altra que poguera tenir entrada en aquest Ajuntament en el període que transcórrega fins a la publicació d'aquest acord en el Diari Oficial de la Generalitat Valenciana.
  
a) Expedient 1599/2001-2, Servei de Llicències Urbanístiques, el titular de del qual és Inmobiliaria Paterna, SA, a l'avinguda de Joan XXIII.
  
b) Expedient 453/2000-1, Servei de Llicències Urbanístiques, el titular del qual és Progalzar, SA.
  
En els esmentats expedients ?mentre no se n'alce la suspensió- no serà admés a tràmit qualsevol document que pretenga aportar-s'hi a instància de part, i no s'efectuarà cap actuació que tendisca a impulsar-lo d'ofici.
  
Igualment, no s'admetrà a tràmit, en el període que dure la suspensió, qualsevol altra nova sol·licitud de llicència de parcel·lació de terrenys, edificació, demolició i d'obertura que poguera presentar-se dins de l'àmbit afectat per la suspensió, així com qualsevol altra alternativa tècnica de programa que puga presentar-se o sotmetre's a informació pública pel procediment simplificat regulat en l'article 48 de la Llei Reguladora de l'Activitat Urbanística, dins d'aquest mateix àmbit.
  
4. Que el Servei de Llicències Urbanístiques notifique individualment aquest acord a les persones sol·licitants de les llicències adés esmentades, únicament per a major garantia d'ells i sense perjudici que l'efectivitat de la suspensió es produïsca en el moment de la publicació d'aquest acord.»
  
Contra l'acte administratiu transcrit, que és definitiu en la via administrativa i de conformitat amb el que estableix la Llei Reguladora de Règim Jurídic de les Administracions Públiques i del Procediment Administratiu Comú i la Llei Reguladora de la Jurisdicció Contenciosa Administrativa, vosté podrà interposar un dels recursos següents:
  
a) Amb caràcter potestatiu, un recurs de reposició davant del mateix òrgan que va dictar l'acte objecte de recurs, en el termini d'un mes, comptador des de l'endemà de la recepció d'aquesta modificació.
  
Si transcorre un mes des de l'endemà de la interposició del recurs de reposició sense que s'haja resolt, vosté podrà entendre que ha sigut desestimat i interposar-hi un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
b) Recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptadors des de l'endemà de la recepció d'aquesta notificació.
  
Tot això sense perjudici que puga exercir qualsevol altre recurs o acció que estime oportú.